Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1162

1. A képzési cél Olyan tanárok képzése, akik az egyetlen, széles körben használatos mesterséges nyelvet, az eszperantót magas szinten elsajátították, nyelvészetében, irodalmában, kultúrájában, történetében jártasak, rendelkeznek alapvető általános és alkalmazott nyelvészeti, interlingvisztikai elméleti tudással, ismerik a nemzetközi kapcsolatok nyelvi problémáit, ismerik Magyarország társadalmi-gazdasági és környezeti helyzetét, és ismereteiket képesek hatékonyan oktatni és közvetíteni, továbbá alkalmasak fordítóés tolmácstevékenység végzésére. A szak — fenti célok által meghatározott — jellege megköveteli a tanári képesítés megszerzését. A szak — első alapképzésben — csak kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes